Recomandarea pentru efectuarea serviciilor de îngrijiri medicale la domiciliu se face de către medicii de specialitate din ambulatoriu, inclusiv medicii de familie şi de către medicii de specialitate din spitale la externarea asiguraţilor, medici aflaţi în relaţii contractuale cu casa de asigurări de sănătate.

Recomandarea pentru efectuarea serviciilor de îngrijiri medicale la domiciliu respectă modelul prezentat în anexa nr. 31 C.

Lista serviciilor de îngrijiri medicale la domiciliu este prevăzută în anexa nr. 30 A.

Recomandarea pentru îngrijiri medicale la domiciliu, se eliberează în 2 exemplare, din care un exemplar rămâne la medic, care se ataşează la foaia de observaţie/fişa medicală, după caz.

Termenul în care asiguratul are obligaţia de a se prezenta la casa de asigurări de sănătate - pentru certificarea numărului de zile de îngrijire şi la furnizorul de îngrijiri la domiciliu este de maximum **10 zile lucrătoare** de la data emiterii recomandării

Al doilea exemplar al recomandării pentru îngrijiri medicale la domiciliu rămâne la asigurat, urmând a fi :

* **transmis prin mijloace de comunicare electronică, poștă sau curierat casei de asigurări de sănătate** de orice persoană, cu excepția reprezentanților legali ai furnizorilor de îngrijiri medicale la domiciliu

sau

* **prezentat în original de către asigurat/**, **unul dintre membrii familiei de grad I şi II, soţ/soţie, persoană împuternicită legal de acesta prin act notarial/act de reprezentare prin avocat sau reprezentantul legal al asiguratului**

Transmiterea electronica se face accesând site-ul CASMB, categoria Informatii pentru asigurati/ Transmite online cereri petitii/ Ingrijiri la domiciliu

Documente solicitate

* recomandarea - Anexa 31C
* copie CI pacient
* în cazul în care recomandarea se eliberează de medic la externarea din spital,se ataşează o copie a scrisorii medicale/ biletului de externare
* pentru recomandarile prezentate de unul dintre membrii familiei de grad I şi II, soţ/soţie, persoană împuternicită legal de acesta prin act notarial/act de reprezentare prin avocat sau reprezentantul legal al asiguratului - documentul care atesta gradul de rudenie/imputernicirea/reprezentarea.